UPIS U PRVU GODINU STUDIJA PRVI PUT AKADEMSKE 2026/2027.GODINE 
Upis će se izvršiti u periodu od	 13.07. -  17.07.2026. godine od 09:00h do 16:00h (subota i nedjelja su neradni dani)

Svi kandidati koji su konkurisali za upis i nalaze se na rang listi primljenih studenata, dužni su izvršiti upis u gore navedenom vremenu, u suprotnom se smatra da su odustali od studija. (Konkurs,  član 9)
Obavijest o načinu uplate upisnog materijala (indeks i upisni material) nalazi se u prilogu.

Nakon što dobijete upisni materijal, popunite sve podatke na prijavnom , semestralnom i upisnom listu (dva puta) i prvu stranu u indeksu, te predmete i predmetne profesore zimskog semestra (vidi tabelu).
Studenti koji se prvi put upisuju u prvu godinu studija trebaju predati sljedeću dokumentaciju:
1. Zahtjev za upis koji su kandidati obavezni dostaviti prilikom upisa printat će se iz Informacionog sistema eUNSA  sa profila koji ste kreirali prilikom upisa na   (http://upisi.unsa.ba )
1. Original diplome i svjedočanstva srednje škole, sva četiri razreda
1. Original ili ovjerena kopija rodnog lista (kopija ne starija od 6 mjeseci)
1. Original ili ovjerena kopija Uvjerenja o državljanstvu (ne starije od 6 mjeseci)
1. Popunjen upisni materijal (u semestralnom listu i indeksu, na drugu stranu upisati predmete zimskog semestra i predmetne profesore)
1. Dvije iste fotografije širina 4cm x dužina 6 cm
1. Ljekarsko uvjerenje (izdaje ga Zavod za zaštitu zdravlja studenata Univerziteta u Sarajevu). Nalazi se preko puta Zetre – groblje LAV. (vidi kada je naš Fakultet na rasporedu za pregled).
1. Uplate za školarinu, podršku informacionom sistemu,
1. Pripadnici porodice šehida, poginulih boraca, RVI, dobitnika ratnih priznanja i odlikovanja i djeca bez oba roditelja sa područja Kantona Sarajevo, koji su stekli pravo upisa u statusu redovnog, redovno-samofinansirajućeg i DL studenta, oslobođeni su plaćanja školarine, ali trebaju uplatiti podršku Informacionom sistemu (na žiro račun Fakulteta i žiro račun Univerziteta u Sarajevu). O pripadnosti jednoj od gore navedenih posebnih kategorija, potrebno je donijeti potvrdu koja treba biti novijeg datuma iz 2026.godine kao i CIPS potvrdu prebivališta. * 
1. Popunjen i potpisan ugovor o studiranju, isprintati dva puta (preuzeti sa web stranice)
1. Popunjena saglasnost (u prilogu) 
1. [bookmark: _GoBack]Popunjena izjava o gramatičkom rodu (u prilogu)
1. Studenti koji su završili srednju školu izvan BiH trebaju donijeti potvrdu o izvršenoj nostrifikaciji diplome ili potvrdu da je postupak nostrifikacije u toku.

IZNOS ŠKOLARINE PREMA NAČINU STUDIJA:
· Školarina za redovne studente iznosi 100 KM i plaća se prilikom upisa.
· Školarina za redovno-samofinansiranje i vanredni - Distance learning-DL studij iznosi 1000 KM i može se uplatiti odjednom ili u dvije jednake rate (prva rata od 500 KM prilikom upisa u zimski semestar, a druga rata prilikom upisa u ljetni semestar.
OSTALI TROŠKOVI STUDIJA (vidi način popunjavanja uplatnica)
· [bookmark: _Hlk209078436]Podrška Informacionom sistemu iznosi 10 KM za Fakultet za kriminalistiku,kriminologiju i sigurnosne studije  (obavezno navesti naziv Fakulteta) -način popunjavanja uplatnice u prilogu
· Podrška Informacionom sistemu iznosi 10 KM - Univerzitet u Sarajevu – (način popunjavanja uplatnice u prilogu)

Napomena: Bez potpune, gore navedene dokumentacije i uplata,  neće biti moguć upis u I godinu studija!! 
Nakon upisa u studijsku 2026/2027.godinu, STUDENTI - STRANI DRŽAVLJANI dužni su se javiti u Službu za poslove sa strancima radi regulisanja boravka u BiH, ul. Braće Mulić 36, Sarajevo i studentskoj službi dostaviti dokaz o prijavi. Službi za poslove sa strancima mogu se javiti i na početku studijske godine, 01.10.2026.godine.
· Zakon o izmjenama i dopuni Zakona o visokom obrazovanju, član 30., stav(3) od 17.07.2025.godine : “Studenti iz kategorije djece šehida, poginulih boraca, RVI, dobitnika ratnih priznanja i odlikovanja i djeca bez oba roditelja a koji imaju prijavljeno prebivalište u kantonu Sarajevo, oslobođeni su plaćanja školarine,odnosno, školuju se na teret budžeta Kantona Sarajevo do navršenih 26 godina.“
